VSL sklep I Cpg 637/2010
Datum: 2010-09-08T02:00:00.000+02:00
ecli: ECLI:SI:VSLJ:2010:I.CPG.637.2010
sodisce: Višje sodišče v Ljubljani
oddelek: Gospodarski oddelek
institut: prekinitev postopka - predhodno vprašanje
jedro: Iz ugotovitve sodišča prve stopnje, da je v zadevi opr. št. I Pg 381/2005 izvedenec že ocenil vrednost opravljenih del, plačilo, katerih se v tem sporu uveljavlja, ne izhaja, da bo v njem tudi ugotovljen obstoj kakšne pravice ali pravnega razmerja, od katerega je odvisna odločitev v predmetni zadevi, v katerem se uveljavlja zahteva za dokončanje dogovorjenih del.
zveza: ZPP člen 13, 13/1, 206, 206-1.

## Jedro

Iz ugotovitve sodišča prve stopnje, da je v zadevi opr. št. I Pg 381/2005 izvedenec že ocenil vrednost opravljenih del, plačilo, katerih se v tem sporu uveljavlja, ne izhaja, da bo v njem tudi ugotovljen obstoj kakšne pravice ali pravnega razmerja, od katerega je odvisna odločitev v predmetni zadevi, v katerem se uveljavlja zahteva za dokončanje dogovorjenih del.

## Izrek

Pritožbi se ugodi in se sklep sodišča prve stopnje razveljavi.

## Obrazložitev

Sodišče prve stopnje je prekinilo postopek do rešitve zadeve I Pg 381/2005. Zoper sklep se je tožeče stranka pravočasno pritožila. V pritožbi je navedla, da sodišče prve stopnje ni imelo podlage za prekinitev postopka.

Pritožba je utemeljena.

Pritožbeno sodišče ugotavlja, da iz razlogov, ki jih je navedlo sodišče prve stopnje v izpodbijanem sklepu ne izhaja, da rešitev spora, ki se vodi pri Okrožnem sodišču v Kranju pod opr. št. I Pg 381/2005 predstavlja predhodno vprašanje, od katerega bi bila odvisna rešitev predmetnega spora. Namreč zgolj iz ugotovitve sodišča prve stopnje, da je v zadevi opr. št. I Pg 381/2005 izvedenec že ocenil vrednost opravljenih del, plačilo katerih se v tem sporu uveljavlja, ne izhaja, da bo v njem tudi ugotovljen obstoj kakšne pravice ali pravnega razmerja, od katerega je odvisna odločitev v predmetni zadevi, v katerem se uveljavlja zahteva za dokončanje dogovorjenih del. Zaradi navedenega sodišče prve stopnje ni imelo podlage za izdajo izpodbijanega sklepa.

Pritožbeno sodišče je zaradi navedenega pritožbi ugodilo in razveljavilo sklep sodišča prve stopnje (3. točka 365. člena ZPP).